Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 1993. évi II. törvény alapján – 2005. év végéig kiadásra került. A még ki nem adott földeknek megfelelõ részarány-tulajdon aranykorona-értékét a földhivatalok részarány-tulajdoni külön lapokon tartják nyilván. Az élõ részarány-tulajdoni
Paragraph Index: 27

1993. évi II. törvény alapján – 2005. év végéig kiadásra került. A még ki nem adott földeknek megfelelõ részarány-tulajdon aranykorona-értékét a földhivatalok részarány-tulajdoni külön lapokon tartják nyilván. Az élõ részarány-tulajdoni külön lapokon nyilvántartott 667519 aranykorona értéknek megfelelõ termõföld még kiadásra vár, melynek több mint fele Pest, Szabolcs-Szatmár, Csongrád, illetve Baranya megyében található. Az országgyûlési biztos az FVM Fejér Megyei Földmûvelésügyi Hivatala (FM Hivatal) földkiadási tevékenységét a helyszínen vizsgálta. A hivatalból indított vizsgálat célja volt annak feltárása, hogy a részarány-tulajdonnak megfelelõ termõföld-kiadási munka hol tart a megyében, s hogy ennek végzése során a Hivatal eljárása és döntése az alkotmányos jogokkal milyen összefüggést mutat. A vizsgálat feltárta, hogy a földkiadó bizottságok tevékenysége a megyében 68 gazdálkodó egység gazdálkodási területén lévõ termõföld kiadására terjed ki. A földkiadó bizottságok mûködésük megszûnéséig – 1996. december 31. napjáig – a megye közigazgatási területén a részarány föld-magántulajdonosok részére elkülönített majd’ 3 millió aranykorona-értéknek megfelelõ termõföldbõl 1,7 millió aranykorona értékû termõföldet adtak ki 67 800 jogosult részére. A földkiadó bizottságok tevékenységének megszûnését követõen a megyében a földkiadási feladatokat az FM Hivatal végzi, és egyebek mellett feladatát képezte a földkiadó bizottságok által ki nem adott részarány-tulajdonnak megfelelõ 1,3 millió aranykorona értékû termõföld kiadása is, amely 14 ezer részarány-tulajdonost érintett. A megyében a földkiadási munka a vizsgálat idõpontját megelõzõen már befejezõdött. A vizsgálat idõpontjában csupán egyetlen földkiadással kapcsolatos ügy van folyamatban, melyben peres eljárás folyik a Legfelsõbb Bíróság elõtt. Az ügyben döntés még nem született. A földkiadási munka során az FM Hivatal az arra jogosultakat mintegy 2400 aranykorona értékû részarány-tulajdonnak megfelelõ termõföld fejében részesítette kártalanításban. E munka során a kártalanításra jogosultak felkutatása nem kis gondot okozott, azonban e feladatot az FM Hivatal a települési önkormányzatok jegyzõinek segítségével eredményesen oldotta meg. Az FM Hivatal 18 árverésen mintegy 570 aranykorona értékû termõföldet értékesített 2,2 millió forint értékben, s a költségek levonása után fennmaradó összeget 700 jogosult között – tulajdoni hányaduk arányában – felosztotta. A megyében nem fordult elõ olyan eset, hogy a földkiadási munka során magántulajdonba adtak volna olyan védett vagy védelemre tervezett területet, amelyek kisajátítás alóli felmentéséhez az illetékes nemzeti park igazgatósága hozzájárulását nem adta, illetve hogy a Nemzeti Földalap földkészletébõl termõföldet igényeltek volna. Az FM Hivatal vezetõje és illetékes munkatársai a földkiadási munkára vonatkozó jogszabályokat ismerik, s azokat a gyakorlatban is helyesen alkalmazták. A törvényben foglalt feladatok végrehajtása érdekében elismerésre méltó szervezõmunkát végeztek. A földkiadási munkához biztosított anyagi, technikai feltételeket jól használták fel. A törvényben foglalt feladatok megvalósítására kellõ idõben képesek voltak mozgósítani a földkiadási munkában résztvevõket (földhivatal, önkormányzat, gazdálkodó szervek), velük jó kapcsolatot alakítottak ki és tartanak fenn ma is. A földkiadási munka befejezését a színvonalas szervezõmunkán túl a földkiadási munkában együttmûködõ szervekkel kialakított 2006/162/II. szám jó kapcsolat mellett a földkiadásra jogosultakkal való megfelelõ bánásmód (tájékoztatás, egyeztetés, gyors ügyintézés) is elõsegítette. A termõföldhöz jutott tulajdonosok az FM Hivatal tevékenységét elismerik. Jellemzõ, hogy a földkiadásra jogosultak közül az FM Hivatal által vezetett sorsolás ellen egyetlen jogosult sem élt kifogással. Az FM Hivatal által a több mint 14 ezer jogosult részére hozott földkiadási határozat ellen a jogosultak alig több mint egy százaléka élt fellebbezéssel, azonban ezen jogorvoslati kérelmek egyötöd részét az FM Hivatal saját hatáskörében orvosolta. A vizsgálat nem tárt fel olyan – az alkotmányos jogokkal összefüggõ – visszásságot, melynek kiküszöbölése a vizsgált szerv vezetõjének, illetve felettes szerve vezetõjének intézkedését igényelné, ezért az országgyûlési biztos a vizsgált szerv – vezetõjének, illetve – felettes szerve vezetõjének megküldött jelentésében ajánlást nem tett. Az országgyûlési biztoshoz a földkiadással összefüggésben érkezett panaszbeadványok a földkiadás módjával – (OBH 3624/2003., 1488/2004.) a részarány-tulajdonosok földigényének kielégítésére elkülönített földalap kijelölésével (OBH 5956/2005.); a részarány földalapba kijelölt földekre önkormányzati rendelettel alapított elõvásárlási joggal (OBH 5318/2003.); a védett természeti területeken a részarány-tulajdon aranykorona-értékének megfelelõen kijelölt föld ingatlan-nyilvántartási bejegyzésével (OBH 4284/2005); a földkiadási eljárás húzódásával (OBH 2513/2003.); az osztatlan közös tulajdonként kiadott földterületeknek az elsõbbség biztosításával történõ kimérésével (OBH 3849/2005.) – voltak kapcsolatosak. Az említett panaszbeadványokat – az OBH 3849/2005. sz. kivételével, melynek kivizsgálására az országgyûlési biztos, hatáskörének hiánya miatt a földmûvelésügyi és vidékfejlesztési minisztert kérte fel – minden esetben megvizsgálta. Ezt követõen írásban tájékoztatta panaszosokat, hogy a beadványukban megjelölt sérelem alkotmányos jogaikkal összefüggésben visszásságot nem okoz, mert amennyiben a törvényben meghatározott határidõig nem jelölték meg kérelmükben a földkiadás helyét, akkor a részarány-tulajdonuknak megfelelõ föld kiadásának módját sorsolással kell meghatározni;, illetve hogy a termelõszövetkezet használatában lévõ termõföldek közül azok is a földalapba helyezhetõk, melyeknek a törvényben írt bérlõje a termõföldet a termelõszövetkezettõl a helyileg kialakult áron és határidõig nem vásárolta meg; továbbá hogy az önkormányzat rendeletével nem csak a részarány földalapba kijelölt földekre, hanem bármely termõföldre elõvásárlási jogot alapíthat, ha a területfejlesztés célja ezt megkívánja; valamint hogy a védett természeti területeken a részarány-tulajdon aranykorona-értékének megfelelõen kijelölt föld ingatlan-nyilvántartási bejegyzése a részarány-tulajdonos nevére csak akkor történhet meg, ha az illetékes nemzeti park igazgatósága szerint az említett föld kisajátítása nélkül is biztosítható a védelem megfelelõ szintje; valamint hogy a földkiadási eljárás elhúzódása nem a földkiadást végzõ szervezet mulasztásával, hanem a közigazgatási határozat bírósági eljárás során történõ felülvizsgálatával függ össze. A földkiadással összefüggõ – az ügyben a bíróság döntését kifogásoló – panaszbeadványokat (OBH 3809/2004., 1272/2005.) az országgyûlési biztos hatáskörének hiánya miatt vizsgálat nélkül elutasította, s e döntésérõl panaszosokat minden esetben írásban tájékoztatta. Ez a megállapítás vonatkozik azokra a panaszbeadványokra is, amelyeket ismételten úgy terjesztettek elõ, hogy azok – a korábbi beadványhoz viszonyítva – érdemben új adatot, tényt nem tartalmaztak (OBH 4113/2004., 1681/2005., 1942/2005.); úgyszintén azokra is, amelyek vizsgálatához az eljárási feltételek hiányoztak, mert a jogosultak a rendelkezésre álló közigazgatási jogorvoslati lehetõséggel nem éltek, pedig élhettek volna (OBH 5600/2003.,1255/2005.).

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes